Põlva Spordikooli B-vkl. noormeestele võit Eesti käsipalli meistrivõistlustelt - UUDISED - Põlvamaa portaal
Põlva Spordikooli B-vkl. noormeestele võit Eesti käsipalli meistrivõistlustelt
13.-14.maini selgus Viljandi Spordihoones Eesti noorte B-vanuseklassi noormeeste (sündinud 2000 ja hiljem) käsipalli meistrivõistluste paremusjärjestus.
Kokku mängiti kolm etappi, kus igal etapil mängisid kõik kuus meeskonda turniirisüsteemis omavahel läbi. Esimene etapp toimus 18.-19.veebruaril Viimsi kooli spordihoones ja teine etapp 25.-26.märtsil Tapa Spordihoones.
Kalmer Musting sõnas peale tiitli võitmist, et meeskonnnaga tuleb rahul olla. Poisid on mänginud stabiilselt, toimib meeskonnatöö. Eraldi tõi treener välja Alfred Timmo ja Mathias Rebase, kes visatud väravatega andsid olulise panuse võitudesse. Kiidusõnu jagus ka väravavahile Christofer Viilopile, kes tegi head tööd väravas.
Enim väravaid viimasel etapil viskas Mathias Rebane, viie mängu jooksul kokku 46 väravat (31 väravat esimesel etapil ja 49 väravat teisel etapil). Talle järgnes Alfred Timmo 42 väravaga (27 väravat esimesel etapil, 40 väravat teisel etapil). Mathias Rebane oli ka edukaim Põlva võistkonna 7 m karistusvisete realiseerija, kokku 11 väravat 13-st.
Turniiri parimaks mängijaks valiti Alfred Timmo ja turniiri parimaks väravavahiks valiti Christofer Viilop
Võistkonnas mängisid (fotol, autor Helin Potter): Markus Meos, Karl Kannik, Mathias Rebane, Jaanus Peeter Rüütli, Kevin Klaus, Alfred Timmo, Christofer Viilop, Kris-Norman Lavrikov, Tarmo Veskemaa, Roland Kund, Taniel Sermat, Fred-Eric Kärblane, Raimond-Eric Jaanus, Nikita Ossimov, Ranar Pügi, Sander Nemvalts, Kristo Toom, treener Kalmer Musting.